Ved nordenden brer halvøya seg ut til 30 kilometer. Her ligger flere odder som kjemper om å være det nordligste punktet på Nordøya: Cape Maria van Diemen, North Cape, Cape Reinga og Surville Cliffs. Sistnevnte ligger lengst mot nord, men med en margin på bare noen få hundre meter. Surville Cliffs ligger på breddegraden 34° 23' 47" sør. Bare en håndfull øyer i øygruppene Three Kings Islands og Kermadecøyene ligger lenger nord på New Zealand.